
Actioncard 5 – Ansvarlig for kommunikation
Målgruppe: Kommunikations-ansvarlig
Formål: At sikre den ansvarlige for kommunikation adgang til overblik over de første og mest presserende opgaver efter krisestabens aktivering

	Ved underretning/aktivering

	1. GIV FREMMØDE PÅ DEN AFTALTE LOKALITET.

	Første møde

	2. INDSATSPLAN FOR KRISEKOMMUNIKATION 
· Find ud af, hvem der er involveret og hvad de har brug for af information. 
· Videregiv hurtigst muligt relevant information til den øvrige krisestab.  
· Kom med forslag til første udtalelse fra talspersonen. 
· Skaf status over, hvad vi har kommunikeret indtil nu. 
· Skaf status på mediesituationen lige nu. 
· Skaf status på krisekommunikationsteamets behov for ressourcepersoner og anden støtte. 
· Skaf status på samarbejde med decentrale enheder og eksterne aktører. 
· Træf beslutning af kommende kommunikations-initiativer og –strategier og afstem med kriseleder.

	3. SIKRE TYDELIG, TROVÆRDIG, AUTENTISK OG KORREKT INFORMATION 
· Hvad er der sket? hvad, hvor, hvornår, hvor mange, hvor længe, hvorfor (formodet årsag?)
· Hvad er seneste nyt?
· Hvad ved vi endnu ikke?
· Hvordan skal borgerne forholde sig?
· Hvad gør kommunen nu?
· Hvem kan man kontakte for mere information?
· Hvornår opdaterer vi information næste gang? f.eks. på nettet eller ved pressemøde.

	4. IVÆRKSÆT ARBEJDET MED LØBENDE KRISEKOMMUNIKATION 
· Start produktion af tekster 
· Etablér forstærket (social-)medieovervågning 
· Koordination med interne og eksterne kommunikationsansvarlige 
· For at sikre løbende koordination og gensidig orientering om strategier og kommunikationsinitiativer skal den kommunikationsansvarlige løbende holde kontakt med talsmænd i og uden for egen organisation; enten forud for eller lige efter krisestabens møder og pressemøder eller i forbindelse med aktuelle pressehenvendelser.  
· Tilrettelæg pressemøde hvis relevant 
· Opdatér hjemmeside og sociale medier

